**Жиноят ишлари бўйича \_\_\_\_\_\_\_\_\_\_\_\_\_\_\_\_\_\_ туман судининг тергов судьясига**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ вилояти,**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ тумани, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ МФЙ, \_\_\_\_\_\_\_\_\_\_\_\_\_\_ кўчаси, \_\_\_ - уйда яшовчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ дан**

Тел: **\_\_\_\_\_\_\_\_\_\_\_\_\_\_**

**Ш И К О Я Т**

\_\_\_\_\_\_\_\_\_\_\_\_\_\_\_\_\_\_ вилоят ИИБ ЙҲХБ инспектори \_\_\_\_\_\_\_\_\_\_\_\_\_\_\_\_\_\_ томонидан 11.04.2025 йил куни чиқарилган \_\_\_\_\_\_\_\_\_\_\_\_\_\_\_\_\_\_**-**сонли жарима солиш тўғрисидаги қарор билан менга нисбатан Ўзбекистон Республикаси МЖтКнинг 128-3-моддаси 1-қисмига асосан 340 000 сўм миқдорида жарима жазоси тайинланган.

Мен ушбу қарордан норозиман ва бу қарор қуйидаги асосларга кўра бекор қилиниши лозим деб хисоблайман:

Қарорда кўрсатилишича, мен 2024 йил 14 июнь куни соат 11-00 да Тошкент шаҳар, Бектемир тумани, Ҳучайн Байқаро кўчаси, “Виноград” дўкони қаршиси кўчалари (чорраҳаси) да давлат рақам белгиси \_\_\_\_\_\_\_\_\_\_\_\_\_\_\_\_\_\_ бўлган \_\_\_\_\_\_\_\_\_\_\_ русумли автомобилимда 60 км/соат тезлик чегараланган жойда 66 км/соат (66-5=1) тезликда ҳаракатланган эканман.

Бироқ менинг ушбу ҳолатда қоидани бузганлигим ҳақидаги маълумотлар жарима солиш ҳақида қарор чиқаришга ваколатли бўлган шахсга қоидабузарлик қайд этилганидан кейин 48 соат ичида юборилмаган.

Қарорнинг 11.04.2025 йил куни чиқарилиши маълумотлар 48 соат ичида юборилмаганлигини тасдиқлайди. Чунки МЖтК нинг 305-моддасига кўра маъмурий ҳуқуқбузарликлар тўғрисидаги иш мазкур ишни кўриб чиқишга ваколатли орган (мансабдор шахс) томонидан маъмурий ҳуқуқбузарлик тўғрисидаги баённома ва ишга оид бошқа материаллар олинган кундан бошлаб ўн беш кунлик муддат ичида кўриб чиқилади.

Агар қоида бузилганлиги ҳақида маълумот 48 соат ичида юборилганда ЙҲХБ инспектори ушбу қарорни 2024 йил 1 июль кунига қадар расмийлаштирган бўларди.

Агар қарор чиқарган ЙҲХБ инспектори маълумотлар 48 соат ичида чиқарилганлигини таъкидласа, у буни исботлаб бериши ва ушбу ҳолатни тасдиқловчи далилларни судга тақдим этиши керак.

Бунинг учун ЙҲХБ инспектори Вазирлар Маҳкамасининг 2021 йил 8 июлдаги 431-сон қарори билан тасдиқланган Маъмурий ҳуқуқбузарлик тўғрисида ягона электрон иш юритув тизими орқали маъмурий ҳуқуқбузарликка оид ишларни юритиш тартиби ҳақидаги низомнинг 22-бандига асосан махсус автоматлаштирилган фото ва видео қайд этиш техника воситалари ёки автоматлаштирилган ахборот тизимлари орқали қайд этилган ҳуқуқбузарликлар ҳақидаги маълумотлар электрон алоқа тармоғи орқали реал вақт режимида «E-ma’muriy ish» тизимига конвертация қилиш йўли билан қачон тақдим этилганлигини кўрсатиб бериши керак бўлади.

Агар судда ЙҲХБ инспектори маълумотлар ўз вақтида жўнатилганлигини, бироқ қарор ўз вақтида чиқарилмаганлигини исботлаб берса, ЙҲХБ масъул шахслари томонидан МЖтК нинг 305-моддаси қоидалари бузилганлиги сабабли айбдор шахсларни жавобгарликка тортиш учун суд томонидан муносабат билдирилиши лозим деб ҳисоблайман.

Чунки Ўзбекистон Республикасининг “Ички ишлар органлари тўғрисида” ги Қонунининг 6-моддасига кўра ички ишлар органлари ходимлари ўз фаолиятида Ўзбекистон Республикасининг [Конституцияси](https://lex.uz/docs/6445145), ушбу Қонун ва бошқа қонунчилик ҳужжатлари талабларига аниқ риоя этиши ҳамда уларни бажариши шарт.

Қонунларни аниқ бажаришдан ва уларга риоя қилишдан ҳар қандай чекиниш, қандай сабабларга кўра юз берганидан қатъи назар, қонунийликни бузиш ҳисобланади ва белгиланган жавобгарликка сабаб бўлади.

Ўзбекистон Республикаси Конституциясининг 29-моддаси 4-қисмида “Қонунни бузган ҳолда олинган далиллардан одил судловни амалга ошириш чоғида фойдаланишга йўл қўйилмайди” деб белгиланган.

МЖтК нинг 17-1-моддасига кўра йўл ҳаракати қоидалари бузилганлиги тўғрисидаги маълумот жарима солиш ҳақида қарор чиқаришга ваколатли бўлган шахсга йўл ҳаракати қоидалари бузилганлиги махсус автоматлаштирилган фото- ва видео қайд этиш техника воситалари орқали қайд этилган пайтдан эътиборан қирқ саккиз соат ичида юборилмаган тақдирда, маъмурий ҳуқуқбузарлик тўғрисидаги иш ушбу Кодекснинг [271-моддасига](javascript:scrollText(201195)) мувофиқ тугатилади.

Ушбу кодекснинг 9-моддаси 4-қисмига кўра маъмурий ҳуқуқбузарлик учун жавобгарликни енгиллаштирувчи ёки бекор қилувчи ҳужжатлар орқага қайтиш кучига эгадир, яъни ушбу ҳужжатлар чиққунга қадар содир этилган ҳуқуқбузарлик ҳолларига ҳам тааллуқлидир.

МЖтК нинг 321-моддаси 2-қисмига кўра маъмурий ҳуқуқбузарлик тўғрисидаги иш юзасидан чиқарилган қарорни бекор қилиш ёки ўзгартириш учун маъмурий ҳуқуқбузарликлар тўғрисидаги ишларни юритиш қоидаларининг жиддий бузилиши асос бўлади.

МЖтК нинг 271-моддасига кўра қуйидаги ҳолатлар мавжуд бўлган тақдирда маъмурий ҳуқуқбузарлик тўғрисидаги ишларни юритишни бошлаш мумкин эмас, бошланган иш эса тугатилиши лозим:..

13) агар махсус автоматлаштирилган фото- ва видео қайд этиш техника воситалари орқали қайд этилган йўл ҳаракати қоидалари бузилиши тўғрисидаги маълумот жарима солиш ҳақида қарор чиқаришга ваколатли бўлган шахсга қирқ саккиз соат ичида юборилмаган бўлса.

Юқоридагиларга асосан, Сиздан \_\_\_\_\_\_\_\_\_\_\_\_\_\_\_\_\_\_ тумани ИИБ ЙҲХБ инспектори \_\_\_\_\_\_\_\_\_\_\_\_\_\_\_\_\_\_ томонидан \_\_\_\_\_\_\_\_\_\_\_\_\_\_\_\_\_\_ йил куни чиқарилган \_\_\_\_\_\_\_\_\_\_\_\_\_\_\_\_\_\_**-**сонли жарима солиш тўғрисидаги қарорни бекор қилиб, иш юритишни тугатишингизни;

Шунингдек, агар менинг йўл ҳаракати қоидаларини бузганлигим ҳақида маълумотлар ўз вақтида юборилган бўлсада, ЙҲХБ томонидан қарор чиқариш муддати бузилган бўлса, қарорни ўз вақтида чиқарилиши учун масъул бўлган ЙҲХБ ходимларини жавобгарликка тортиш бўйича хусусий ажрим, тақдимнома чиқариш ёки бошқача тарзда ўз муносабатингизни билдиришингизни СЎРАЙМАН.

***Илова:***

*1.* \_\_\_\_\_\_\_\_\_\_\_\_\_\_\_\_\_\_*-сонли қарор;*

*2. Шахсни тасдиқловчи хужжат (паспорт/ID карта);*

*3. Ҳайдовчилик гувохномаси;*

*4. Автомототранспорт воситаси рўйхатдан ўтказилганлиги тўғрисидаги гувохнома.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_

ФИО Имзо Сана